L'imperio gazaro teneba una clase dirichent diferent a atros pueblos turquicos. Fomentó a sedentarización d'o suyo pueblo, a fundación de ciudatz y o comercio; teneban habilidat diplomatica y se convirtión a o chudaísmo. Dimpués de conoixer una prosperidat comercial desapareixioron por a presión conchunta d'os pazinacos, que l'invadiban dende l'este, y d'os eslavos orientals, que l'invadiban dende o norte y l'ueste, on bi n'heba prencipatos poderosos como o Prencipato de Kiev.